Újdonságok a kerettantervben | ERDON
ERDON Országos hírek Újdonságok a kerettantervben	Újdonságok a kerettantervben	2016.04.6 14:43	Akt.: 2016.04.6 14:47	© Forrás: www.keresztesiskola.hu
Több változást is tartalmaz az V-VIII osztályosok jövő évi kerettanterve, melyet a napokban fogadott el a tanügyminisztérium.
A dokumentum szerint az ötödikeseknek heti négy román nyelv és irodalom órájuk lesz, nem öt, mint jelenleg, azaz kimarad az az óra, melyet a késedelmek behozására tartottak fenn. Viszont bevezetik a heti egy informatika órát, illetve szintén heti egy alkalommal információ- és kommunikációtechnológiát (TIC) tanulnak majd, ez utóbbit az általános iskola végéig hetente egyszer fogják tanulni. Történelemórájuk heti két alkalommal lesz, nem egyszer, mint jelenleg. A latin nyelvet hetedikben fogják tanulni, a tantárgy neve Latin nyelvi elemek és római kultúra lesz.
Az új kerettanterv szerint a szociális nevelés kötelező lesz a négy év alatt, heti egy órában fogják tanulni ötödiktől nyolcadikig, különféle megközelítésben és címmel – az ötödikesek mint Kritikus gondolkodás és a gyermekek jogai, a hatodikosok mint Interkulturális nevelés, a hetedikesek mint Nevelés a demokratikus állampolgárságért, a nyolcadikosok pedig mint Gazdasági-pénzügyi nevelés.
A következő tanévtől a tanároknak nagyobb szabadságuk lesz abban, hogy a tanórát hogyan állítják össze, a tanterv és a tankönyvek anyaga csak az órák 75 százalékát fedi majd le, nyilatkozta Adrian Curaj tanügyminiszter. „Nagyon sok iskola rendelkezik internettel, s gondoljunk az új eszközökre is. (…) Igen, informatikát telefonon is lehet tanulni.” – válaszolta a miniszter arra a kérdésre, hogy hogyan zajlanak majd az informatika és TIC órák azokban az iskolákban, ahol nincs internet összeköttetés.
A technológiai nevelés nevű tantárgy esetében nagyobb hangsúlyt fektetnek majd a gyakorlatra, mint az elméletre, az opcionális tantárgyak óraszáma pedig a hetedikesek esetében háromra, a nyolcadikosok esetében pedig négyre nő, s heti két óra jut majd képzőművészetre és zenére. Szerdától kezdődően azok a tanárok, akik részt kívánnak venni a tantervet kiállítók csapatában, feliratkozhatnak a tanügyminisztérium listájára.
VISSZA A KEZDŐOLDALRA	Címkék: Adrian Curaj, V-VIII osztályosok kerettanterve	0Hozzászólás	HOZZÁSZÓLÁS SZÜRÉSE	Összes hozzászólás megjelenítése	Nagyon jó (+10 vagy jobb)	Jó (+5 vagy jobb)	Közepes (0 vagy jobb)	Rossz (-5 vagy jobb)	Nagyon rossz (-10 vagy jobb)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	Még	1000